﻿ জিতকে নিয়ে ইতালিতে ‘ইন্সপেক্টর নটি’ ফারিয়া! | FilmyMike
Posted by: FilmyMike in ঢালিউড September 9, 2017	0 788 Views
দুই বাংলায়ই সমান জনপ্রিয় ঢাকাই সিনেমার অন্যতম আলোচিত নায়িকা নুসরাত ফারিয়া। অভিনয়ের পাশাপাশি প্রতিটি ছবিতে নতুন ভাবে আসেন এই আভিনেত্রী। জানা গেছে নতুন ছবির জন্য ওজন ঠিক রাখতে হয়েছে তাকে। বর্তমানে সেই নতুন ছবির কাজে ইতালি অবস্থান করছেন এই অভিনেত্রী। সেই ছবিতে তার বিপরীতে অভিনয় করছেন কলকাতার জনপ্রিয় নায়ক জিত।
ঈদের আগে থেকেই ইতালির বিভিন্ন লোকেশনে চলছে জিৎ-ফারিয়ার ‘ইন্সপেক্টর নটি. কে’ ছবির শুটিং। এই ছবিতে তৃতীয়বারের মতো জুটি বাঁধলেন তারা। ছবিটি পরিচালনা করছেন আশোক পতি। ছবিটি প্রযোজনা করছে জিতের প্রযোজনা সংস্থা জিৎ ফিল্মওয়ার্কস ও ওয়ালজেন মিডিয়া। ইতালি ছাড়াও বাংলাদেশ ও ভারতের বিভিন্ন লোকেশনে হবে এই ছবির শুটিং।
এ প্রসঙ্গে ইতালি থেকে একটি পত্রিকার সাথে মুঠোফোনে আলাপকালে ফারিয়া বলেন, “বেশ কদিন ধরেই এখানে শুটিং করছি। বলতে গেলে কাজের জন্য অনেক কিছু মিস করেছি এবার। বিশেষ করে ঈদটা কাজের জন্য এখানেই করতে হয়েছে আমাকে। পরিবার ছাড়া ঈদ উদযাপন করতে কষ্ট হয়েছে।”
এদিকে গতকাল শুক্রবার নুসরাত ফারিয়ার জন্মদিন ছিল। সেই দিনটাও পরিবারসহ প্রতি বছরের মতো উদযাপন করতে পারেননি তিনি। ফারিয়া বলেন, “ঈদ ও জন্মদিন দুটোই ইতালিতে কাটলো আমার। শুটিং করতে হচ্ছে। তবে কাজটা খুব ভালো হচ্ছে। ছবিটি নিয়ে আমি আশাবাদী। ইতালিতে বিভিন্ন দৃশ্যে অভিনয়ের পাশাপাশি গানের শুটিংও করছি আমরা। জিৎ দার সঙ্গে এর আগে ‘বাদশা’ ও ‘বস টু’ ছবিতে অভিনয় করেছি। এটা আমাদের তৃতীয় ছবি। আশা করি, দর্শক ছবিটি পছন্দ করবেন।”
নতুন ছবিতে পুলিশ চরিত্রে দেখা যাবে ফারিয়াকে। ছবিতে নিজের চরিত্র প্রসঙ্গে ফারিয়া বলেন, “ছবির গল্পটা দারুণ। আর আমার ক্যারিয়ারের প্রথম ছবি ‘আশিকি’র পরিচালক ছিলেন আশোক পতি। উনার সঙ্গে আমার বোঝাপড়াটা ভালো। তাই ছবির প্রস্তাব পাওয়ার পরই এক কথায় রাজি হয়ে যাই। ছবিতে দর্শক আমার পুলিশগিরি দেখবেন। আর ছবিতে নাচ, গান, সংলাপ সবকিছুতেই নতুনত্ব খুঁজে পাবেন দর্শক। এর বেশি কিছু এখন বলতে চাই না।”
ফারিয়ার ‘ইন্সপেক্টর নটি. কে’ ছবিটি প্রযোজনা করছে জিতের নিজস্ব প্রযোজনা সংস্থা জিৎ ফিল্মওয়ার্কস ও ওয়ালজেন মিডিয়া। ইতালি ছাড়াও বাংলাদেশ ও ভারতের বিভিন্ন জায়গায় হবে এ ছবির শুটিং। ফারিয়া ১৭ই সেপ্টেম্বর একদিনের জন্য বাংলাদেশে আসবেন। এরপর কলকাতায় আবারো এ ছবির শুটিংয়ে অংশ নেবেন।
এদিকে সামনেও যৌথ প্রযোজনার ছবিতে পাওয়া যাবে ফারিয়াকে। কারণ জাজ মাল্টিমিডিয়ার সঙ্গে তার চুক্তি এখনো শেষ হয়নি। নতুন ছবি সম্পর্কে জানতে চাইলে ফারিয়া বলেন, “আপাতত আমার নতুন ছবি ‘ইন্সপেক্টর নটি. কে’ নিয়েই আছি। একটা শেষ না করতেই আরেকটা কাজ আমার করা হয়ে ওঠে না। আমি অল্প সময়ে বেশকিছু ছবিতে অভিনয় করেছি। একটু সময় নিয়ে কাজ করে যেতে চাই।”
bangla news bangla newspaper banglanews bdnews cinema jeet Movie news nusrat faria online news bd জিত নুসরাত ফারিয়া বাংলা নিউজ সিনেমা সিনেমার খবর	2017-09-09
Tagged with: bangla news bangla newspaper banglanews bdnews cinema jeet Movie news nusrat faria online news bd জিত নুসরাত ফারিয়া বাংলা নিউজ সিনেমা সিনেমার খবর
Previous: নতুন ছবিতে অচেনা রুপে আলিয়া ভাট!
Next: সাইনার বায়োপিকের জন্য প্রস্তুতি শুরু করলেন শ্রদ্ধা
৩ হাজার ফুট ওপরে ফেরদৌস-রিদ্ধার শুটিং
এবার অসুস্থ হয়ে হাসপাতালে ভর্তি হলেন বুবলি